
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.217/1999 pentru modificarea şi completarea Ordonanţei Guvernului nr.70/1994 privind impozitul pe profit, cu care comisia noastră a fost sesizată în fond cu adresa Biroului Permanent nr.451 din 21 septembrie 2000.

	Dan Constantinescu

PREŞEDINTE

RAPORT

asupra proiectului de Lege pentru aprobarea Ordonanţei de urgenţă a Guvernului nr.217/1999 pentru modificarea şi completarea Ordonanţei Guvernului nr.70/1994 privind impozitul pe profit

In urma examinării proiectului de Lege pentru aprobarea Ordonanţei de urgenţă a Guvernului nr.217/1999 pentru modificarea şi completarea Ordonanţei Guvernului nr.70/1994 privind impozitul pe profit, în şedinţa din 4 octombrie 2000, comisia a hotărât, cu majoritate de voturi, ca proiectul de lege să fie supus spre dezbatere şi adoptare în forma adoptată de Senat.

În cursul dezbaterii, următorul amendament a fost respins de comisie:

	Nr.crt.
	Articol iniţial
	Amendament propus
	Motivare iniţiator

	
	
	
	Motivarea respingerii

	1.
	Pct.5. art.4. alin.4. lit.b) 

“în cazul contractelor de leasing, utilizatorul va deduce chiria pentru contractele de leasing operaţional sau amortizarea şi dobânzile pentru contractele de leasing financiar”.
	Se propune completarea textului:

“în cazul contractelor de leasing, utilizatorul va deduce chiria pentru contractele de leasing operaţional sau amortizarea şi dobânzile pentru contractele de leasing financiar.

Contractele de leasing încheiate anterior intrării în vigoare a Legii nr.99/1999, privind unele măsuri pentru accelerarea reformei economice, îşi păstrează valabilitatea şi se tratează ca si contractele de leasing operaţional”.

Autori: Dl. Deputat Birtalan Akos – Gr. Parlam. UDMR; 

Dl. Deputat Matis - Gr. Parlam. UDMR.
	Această completare este necesară pentru că, toate contractele de leasing încheiate înainte de apariţia Legii nr.99/1999 erau tratate ca leasing operaţional. Ca urmare a modificării, în anul 1999, a Legii nr.51/1997, majoritatea contractelor de leasing existente – care nu mai pot fi modificate, - , ar fi contracte de leasing financiar. Practic, apare situaţia când, pe baza unui contract de leasing existent, ar trebui modificat regimul de contabilizare, afectând negativ activitatea societăţilor comerciale în cauză.

	
	
	
	Amendamentul propus nu poate fi acceptat din următoarele considerente:

- are caracter de retroactivitate;

- încalcă dreptul de a încheia orice fel de contract după voinţa părţilor; sunt situaţii când agenţii economici preferă să încheie contracte de leasing financiar, şi tratarea tuturor contractelor ca leasing operaţional încalcă acest drept;

- şi pe plan internaţional există şi sunt reglementări fiscale clare care impun distinct leasingul operaţional (închirierea) de leasingul financiar, de asemenea modul de identificare a veniturilor, respectiv cheltuielile sunt distinct evidenţiate.


Prezentul proiect de Lege face parte din categoria legilor ordinare.

	Dan Constantinescu

PREŞEDINTE


	 Constantin Teculescu  

SECRETAR

